**0030**

**Алғыс айту мінажаты**

***«Құдай жаратқандардың бәрі де адал; шүкірлік етіп қабылданған тамақтарға тыйым салуға болмайды. Олар Құдайдың сөзін оқып, Оған сиынуымыз арқылы Оған бағышталып адал болады.»***

***(Тім. 1 хат 4:4-5)***

 Неліктен кейбіреулер тамақтанар алдында басын иіп, Құдайға мінажат етеді, ал басқалары болса еш нәрсені ойламай, үстелдегі барлық нәрсені жеуге бірден кірісіп кеткені туралы ойландыңыз ба? Жалпы, тамақтанар алдында, мінажат ету дәстүрі қайдан пайда болды екен?

 Тамақтанар алдында мінажат етпейтін екі тірі жан тобы бар. Біріншісі, әрине, жануарлар. Олар мүмкіндігінше қалай жей алады, солай жейді, өйткені жануарлар – олар жай ғана жануарлар ғой. Ал, екінші топқа, өзінара тағы екі топқа бөлінетін, адамдар кіреді: Құдайдың оларға деген қамқорлығына сенбегендіктен Құдайға ризашылық білдіруден бас тартатындар мен ұялғандықтан немесе білімсіздіктен Құдайға ризашылық білдірмейтіндер.

 Сонымен, тамақтанар алдында, мінажат ету дәстүрі қайдан пайда болды екен? Бұл ғасырлар бойы жалғасып келе жатқан ескі дәстүр. Біз бұл дәстүрдің қанша уақыттан бері өмір сүріп жатқанын білмейміз. Алайда, біз Мәсіхтің шәкірттері де бұл дәстүрді сақтап, Құдайға мінажаттарында, нан жер алдында, алғыс айтатын. Сонымен қатар, бұл дәстүр алғашқы қауымда да болғанын білеміз. Өмірінің соңында Пауыл Тімотеге: «Құдай жаратқандардың бәрі де адал; шүкірлік етіп қабылданған тамақтарға тыйым салуға болмайды. Олар Құдайдың сөзін оқып, Оған сиынуымыз арқылы Оған бағышталып адал болады.» (Тім. 1 хат 4:4-5) - деген нұсқау берді.

Егер басыңызды иіп: «Құдай ұлы, Құдай жақсы және біз оған осы тамақ үшін ризамыз», - деген сөздерге ұқсас бір жай ғана үйреншікті сөздермен мінажат етсеңіз, бұл сіздің уақытыңыз бен күшіңізді қажет етпейтін, күнделікті қайталанатын нәрсе сияқты. Алайда алғыс білдіретін жүректің түбінен шығатын, шынайы ризашылық білдіру – ақылды да дұрыс қызметтің белгісі. Бұл, сонымен қатар, сіз өзіңіздің Құдайдың баласымын деп санайтындығыңызды және барлық баталардың қайнар көзі ретінде Иемізді қабылдағаныңызды білдіреді. Бұл сіздің балаларыңызға құнды және маңызды нәрсені үйрету құралы: Құдайдың баталары мен оның қамқорлығына деген сенім - мойынсұнушылықтың бірден бір белгісі.